Ներկայումս, ինչպես հայտնել է Դավիթ Անանյանը, ՀՀ կառավարությունն աշխատում է հարկային բարեփոխման շուրջ և պատրաստ է քննարկել առաջարկվող բոլոր տարբերակները: Դրանք, ինչպես նշել է Անանյանը, պետք է բաժանել երեք խմբի. կարճաժամկետ /ուղղակի հարկերի գծով՝ եկամտահարկի բեռի նվազում/, որոնք ենթակա են անհապաղ քննարկման և խորհրդարանի հավանությանը ներկայացման, որպեսզի արդեն հաջորդ տարվա սկզբին ապահովվի դրանց ուժի մեջ մտնելը: Միջինժամկետ բարեփոխումներ, որոնք նախատեսում են հարկման այլընտրանքային համակարգերի՝ 5-ից մինչև 3 կրճատում: Չնայած այն բանին, որ այսօր դրանք կարող են քննարկման առարկա լինել՝ օրենսդիր մարմնին կներկայացվեն միայն 2019 թ. աշնանը: Եվ երրորդ խումբը՝ երկարաժամկետ բարեփոխումներն են, ինչպես՝ երկրի ողջ բնակչության գույքի և եկամուտների համատարած հայտարարագրումը: